Source: http://docplayer.hu/161374001-A-kozgyulesi-hatarozata-felulvizsgalatanak-nehany-szempontja.html
Timestamp: 2020-03-28 11:36:04
Document Index: 35469185

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A KÖZGYŰLÉSI HATÁROZATA FELÜLVIZSGÁLATÁNAK NÉHÁNY SZEMPONTJA - PDF Ingyenes letöltés
Download "A KÖZGYŰLÉSI HATÁROZATA FELÜLVIZSGÁLATÁNAK NÉHÁNY SZEMPONTJA"
1 A KÖZGYŰLÉSI HATÁROZATA FELÜLVIZSGÁLATÁNAK NÉHÁNY SZEMPONTJA I. Mivel az alperes alaptőkéjének a közgyűlés általi leszállítására annak a utólagos újabb határozattal történő hatálytalanítása miatt valójában nem is került sor, az alperes ezzel ellentétes tartalmú módosított - illetve egységes szerkezetű - alapszabályt elfogadó rendkívüli közgyűlési határozatai jogszabályba, egyúttal az alperes alapszabályába is ütköznek, hiszen az alperes alaptőkéjét nem a valóságnak megfelelően tüntetik fel. II. A keresettel támadott közgyűlési határozatokkal elfogadott alapszabály módosítás után az egységes szerkezetű alapszabályának IV/7. és IV/8. pontjai önmagukban is jogszerűtlenek, hiszen az alaptőke mértékét illetően egymással ellentétes rendelkezéseket tartalmaznak/ Gt. 12. (1) bekezdés d.) pontja.) 45. és a/. Az eljárás alapjául szolgáló releváns tényállás szerint az alperes június 6-án kelt meghívóval június 24. napjának 10 órájára összehívta az alperes rendkívüli közgyűlését azzal, hogy határozatképtelenség esetén a megismételt közgyűlés időpontjaként június 24. de. 11 órát tűzte ki. A meghívó napirendi pontjai között a 3. pontban a társaság alaptőkéjének leszállítása, a 8. pontban a társaság alapszabályának módosítása az új Ptk. rendelkezéseinek és a megtárgyalásra került közgyűlési napirendi pontoknak (alaptőke leszállítás, fióktelep módosítás, stb.) megfelelően, a 9. pontban pedig a társaság új egységes szerkezetű alapszabályának az elfogadása szerepelt. A meghívó 7. pontja az alaptőke leszállítással kapcsolatos tájékoztatásként egyebek mellett - az alábbiakat tartalmazta: Az alaptőke leszállításról szóló napirendi ponttal kapcsolatban az alperes vezérigazgatója a gazdasági társaságokról szóló évi IV. törvény (Gt.) 268. /1/ bekezdése szerint az alábbi információkat közli: Az alaptőke leszállítás mértéke ,-Ft. Az alaptőke leszállítás oka: veszteségrendezés, a jogszabály által előírt tőkearány elérése érdekében. Az alperes június 24-én de. 11 órai kezdettel megismételt rendkívül közgyűlést tartott. Az itt (99,9968 % igen szavazattal, 0,0032 % nem szavazat mellett) meghozott 2/2014. (06.24.) számú rendkívüli közgyűlési határozattal az alaptőkéjét forintra leszállította, a határozat szerint az alaptőke leszállítás mértéke ,- Ft. A (szintén 99,9968 % igen szavazattal, 0,0032 % nem szavazat mellett) meghozott 9/2014. (06.24.) számú rendkívüli közgyűlési határozatával elfogadta az alperes alapszabály módosítását a napirendi pont keretében ismertetett tartalommal. E határozat előzményét képezte, hogy a levezető elnök a szavazásra bocsátás előtt tájékoztatta a jelenlévőket, hogy a szavazás tárgya a módosításoknak az alapszabályba történő átvezetése, amibe beletartozik az alaptőke leszállítással kapcsolatos döntés is. A 9/2014. (06.24.) számú rendkívüli közgyűlés határozat meghozatalát követően a levezető elnök javaslatot tett a módosításokkal kapcsolatos egységes szerkezetű alapszabály elfogadására. Az alperes közgyűlése a fenti két határozattal megegyező
2 szavazati aránnyal - meghozott 10/2014. (06.24.) számú rendkívüli közgyűlési határozatával elfogadta az alperes egységes szerkezetű alapszabályát a közgyűlési jegyzőkönyv oldalain rögzített tartalommal. Az így elfogadott egységes szerkezetű alperesi alapszabály IV.7. pontja szerint az alperes alaptőkéje az alapszabály aláírásának napján ,-Ft, amely teljes egészében pénzbeli hozzájárulásból (készpénz) áll, míg az alapszabály IV/8. pontja szerint az alperes ,- Ft össznévértékű részvényből álló alaptőkéje egyenként 1.000,-Ft, névre szóló, dematerializált részvényből áll. A perbeli közgyűlésen jelenlévő I.r. felperes a fenti határozatok ellen szavazott. A jelen per folyamatban léte alatt az alperes a december hó 22. napján megtartott rendkívüli közgyűlésen meghozott 1/2014. (12.22.) számú rendkívüli közgyűlési határozatával %-os igen szavazattal - hatályon kívül helyezte a fenti június 24-én megtartott rendkívüli közgyűlésen meghozott 2/2014. (06.24.) számú közgyűlési határozatát, mely korábban az alaptőkéje leszállításáról rendelkezett. Az I-II.r. felperesek az elsőfokú bíróságnál július 18. napján előterjesztett pontosított keresetükben az alperes június 24. napján megtartott rendkívüli közgyűlésén meghozott 2/2014. (06.24.) számú, 9/2014. (06.24.) számú és 10/2014. (06.24.) számú rendkívüli közgyűlési határozatok hatályon kívül helyezését kérték a gazdasági társaságokról szóló évi IV. törvény (Gt.) 45. -a alapján. Álláspontjuk szerint az alaptőke leszállításról rendelkező 2/2014. (06.24.) számú rendkívüli közgyűlési határozat több okból is jogszabályba ütközik, így azzal kapcsolatban az alperes közzétételt sem kezdeményezett, és az e határozattal jogszabályba ütköző módon elrendelt alaptőke leszállítás a keresettel támadott másik két határozatnak is részét képezi. A 9/2014. (06.24.) számú és 10/2014. (06.24.) számú rendkívüli közgyűlési határozatok tekintetében arra is hivatkoztak, hogy ezek kapcsán nem került sor az alapszabály módosuló részeinek szövegszerű ismertetésére, illetve a határozattal elfogadott egységes szerkezetű alapszabály olyan részeket is módosítottként (kivastagítva) tartalmaz, amelyek vonatkozásában határozathozatal korábban nem is történt. Azt követően, hogy az alperes bejelentette, hogy a keresettel támadott 2/2014. (06.24.) számú közgyűlési határozatot december 22-én megtartott rendkívüli közgyűlésén hatályon kívül helyezte, az I-II.r. felperesek a 2/2014. (06.24.) számú rendkívüli közgyűlési határozat tekintetében keresetüket nem tartották fenn, de e vonatkozásban is kérték az alperes perköltségben való marasztalását, mert a perre okot adott. A 9/2014. (06.24.) számú, illetve 10/2014. (06.24.) számú közgyűlési határozatok tekintetében keresetüket fenntartották. A III.r. felperes az elsőfokú bírósághoz július 23. napján érkezett, pontosított keresetében szintén az alperes június 24-én megtartott rendkívüli közgyűlésén meghozott 2/2014. (06.24.), 9/2014. (06.24.), és 10/2014. (06.24.) számú rendkívüli közgyűlési határozatok hatályon kívül helyezését kérte a Gt a alapján, majd az alperes bejelentésére tekintettel a keresetét ő is kizárólag a 9/2014. (06.24.) és 10/2014. (06.24.) határozatok tekintetében tartotta fenn. Arra hivatkozott, hogy a perbeli közgyűlési meghívó az alaptőke leszállítás tekintetében nem tartalmazta megfelelően a Gt ában foglaltakat, ezért ennek alapján az alaptőke leszállításáról meghozott közgyűlési döntések is jogszabályba ütköznek. A 9/2014. (06.24.), és 10/2014. (06.24.) számú rendkívüli közgyűlési határozatokkal
3 kapcsolatban hivatkozott arra is, hogy az alapszabály módosítása és az egységes szerkezetű alapszabály jogszabálysértő módon nem követi az alaptőke leszállításáról hozott döntést, az a Gt (4) bekezdésébe ütközik, ezen túlmenően alapszabály módosítása és az egységes szerkezetű alapszabály IV/7. és IV/8. pontjai az alaptőke mértékét illetően egymással is ellentétes rendelkezéseket tartalmaznak. Az elsőfokú bíróság a 9.P /2014/5. számú végzésével a III.r. felperes által indított pert egyesítette az I.r. és II.r. felperes által indított perhez. Az alperes érdemi ellenkérelmében a felperesek keresetének elutasítását kérte arra hivatkozva, hogy a támadott közgyűlési határozatok a jogszabályoknak megfelelnek. Utóbb bejelentette, hogy a keresettel támadott határozatok közül a 2/2014. (06.24.) számú közgyűlési határozatot december 22. napján megtartott rendkívüli közgyűlésén hatályon kívül helyezte, amiből következően az nem lépett hatályba, nincsen olyan időszak, amikor az joghatást váltott volna ki. Előadta, hogy a 8. napirendi pont keretében a korábbi határozatok következtében szükséges alapszabály módosítások szövegszerűen ismertetésre kerültek, illetve az egységes szerkezetű alapszabály vonatkozásában nem valós az, hogy az olyan részeket is módosult alapszabályi rendelkezésként tartalmazna, amelyek nem a rendkívüli közgyűlésen meghozott határozatok, vagy korábban meghozott határozatok átvezetését jelentené. Az elsőfokú bíróság a fellebbezéssel támadott ítéletével az alperes 9/2014. (06.24.)., valamint 10/2014. (06.24.) sorszám alatti határozatait hatályon kívül helyezte. Határozatának indokolásában rámutatott, hogy a Polgári törvénykönyvről szóló évi V. törvény hatályba lépésével összefüggő átmeneti és felhatalmazó rendelkezésekről szóló évi CLXXVII. törvény (új Ptké.) 16. -ában foglaltak alapján a perbeli társasági határozatok bírósági felülvizsgálatára a Gt. rendelkezéseit kell alkalmazni. Idézve a gazdasági társaságokról szóló évi IV. törvény (Gt.) 45. -ában foglaltakat, rámutatott, hogy az alperes az alaptőkéjét leszállító 2/2014. (06.24.) számú közgyűlési határozatát az 1/2014. (12.22.) számú rendkívüli közgyűlési határozatával hatályon kívül helyezte, a határozat rendelkezései szerint a korábbi határozatát visszavonta, hatálytalanította. Az alperes maga sem vitatta, hogy az 1/2014. (12.22.) számú rendkívüli közgyűlési határozatából következően a 2/2014. (06.24.) számú közgyűlési határozat joghatás kiváltására nem volt alkalmas, az alperes alaptőkéje a határozathozatalt megelőző mértékhez képest nem változott. A 8. napirendi pont keretében tartott szavazás előtt elhangzott tájékoztatás külön figyelem felhívó része volt az, hogy az ott egységesen megszavazott, az alapszabályt módosító rendelkezéseket elfogadta, ezért ennek keretében az egységes határozat elfogadta azon alapszabály módosításokat is, melyek az alaptőke csökkentésére vonatkoztak. Figyelemmel arra, hogy az alperes későbbi határozatával e határozatát hatályon kívül helyezte, azonban a 9/2014. (06.24.) számú határozat az alaptőke csökkentését elfogadó 2/2014. (06.24.) határozat alapján módosított alapszabályi rendelkezéseket is tartalmazott, ezért az adott tartamával az a társasági szerződésbe ütközik, így a Gt. 45. /1/ bekezdésére figyelemmel azt az elsőfokú bíróság hatályon kívül helyezte. Az alperes a 10/2014. (06.24.) számú határozatával elfogadta az alperes egységes szerkezetű alapszabályát, azonban az az alperes később meghozott 1/2015. (12.22.) számú rendkívüli közgyűlési határozatára figyelemmel - a társasági szerződéstől
4 eltérően tartalmazza a 7. pontjában az alperesi társaság alaptőkéjeként, hogy az ,-Ft pénzbeli hozzájárulásból, készpénzből áll. Ennek megfelelően az alperes alapszabályának hatályos rendelkezésével ellentétben álló tartalmú egységes szerkezetű alapszabályt elfogadó 10/2014. (06.24.) alperesi határozat is az alperes társasági szerződésébe ütközik, ezért az elsőfokú bíróság e határozatot is hatályon kívül helyezte. A fentiek miatt már nem bírt jelentőséggel a perben az - az alperes által egyébként nem bizonyított - körülmény, hogy a 9/2014. (06.24.) alperesi határozatok vonatkozásában az egyes határozatokhoz kapcsolódóan az alapszabály szövegszerű módosításait ismertette-e, illetve az alperes a perben azt sem bizonyította, hogy a 10/2014. (06.24.) alperesi határozattal elfogadott egységes szerkezetű alapszabály vastag betűvel szedett részei, mint módosuló rendelkezések olyan rendelkezései az alapszabálynak, amelyek azon a közgyűlésen, vagy korábbi közgyűlésen meghozott határozatok átvezetéseinek tekintendők, nem pedig olyan módosítások, amelyekre vonatkozóan az alperes korábban határozatot nem hozott, ahogyan arra a felperesek keresetükben hivatkoztak. Mindezek alapján az elsőfokú bíróság a végleges keresettel támadott 9/2014. (06.24.)., valamint 10/2014. (06.24.) számú határozatokat hatályon kívül helyezte. Tekintettel arra, hogy a 2/2014. (06.24.) határozat hatályon kívül helyezésére - az azt hatályon kívül helyező alperesi közgyűlési határozat elfogadása kapcsán is rögzítettekre figyelemmel - a folyamatban lévő jelen per során, és arra tekintettel került sor, az alperes e határozat vonatkozásában is okot adott a perre, és mindezek alapján marasztalta az alperest az elsőfokú bíróság az elsőfokú perköltségben. Az elsőfokú ítélet ellen az alperes terjesztett elő fellebbezést, amelyben elsődlegesen annak hatályon kívül helyezését, másodlagosan az elsőfokú ítélet megváltoztatásával a felperesek keresetének az elutasítását kérte. Előadta, hogy a kereset az alperes június 24. napján megtartott közgyűlésén hozott határozatok hatályon kívül helyezésére irányult. Ezzel szemben az elsőfokú ítélet rendelkező része mégsem tartalmazza, hogy pontosan milyen alperesi határozatokat helyezett hatályon kívül, s ez az ítélet indokolásából sem állapítható meg, ami sérti a Pp /1/ bekezdését, ezért az elsőfokú ítélet jogszabálysértő, emiatt az - jogerőre emelkedése esetén is végrehajthatatlan. Az elsőfokú bíróság nem vizsgálta megfelelően az I.r. és II.r. felperes perbeli legitimációját, részvényesi mivoltát sem. Az I.r. felperes ugyanis állítólag a II.r. felperesnek ajándékozta az alperesi részvényeit, majd e jogügyletet részben, vagy egészben - az alperes számára ismeretlen jogcímen annulálták, az alperesi álláspont szerint az említett részvénytranzakciók az alapszabály és 13. pontjába ütköznek. Az I.r. és II.r. felperes közötti részvénytranzakciók átláthatatlansága, közhitelű okiratokkal történő bizonyításának hiánya az I.r. és II.r. felperes perképességét, perbeli legitimációját megkérdőjelezi, melyekkel kapcsolatos alapvető kérdéseket az elsőfokú bíróság nem tisztázott. A fellebbezési tárgyaláson az ezzel kapcsolatos érvelését annyiban pontosította, hogy kizárólag a II.r. felperes perbeli legitimációját vitatta, az előadottak miatt. Az elsőfokú ítélet indokolása szerint az alperes azt sem bizonyította, hogy a 10/2014. (06.24.) számú határozattal elfogadott egységes szerkezetű alapszabály módosuló rendelkezései olyan rendelkezései az alapszabálynak, amelyek a perbeli közgyűlésen vagy korábbi közgyűlésen meghozott határozatok átvezetésének tekintendők. Az alperes álláspontja szerint ugyanakkor az
5 egységes szerkezetű alapszabályt a közgyűlés idején hatályos Gt. szerint nem kell kötelezően elfogadni a közgyűlésnek, azt a Ctv. szabályai szerint kell megszerkeszteni. Amennyiben az egységes szerkezetű alapszabályról a közgyűlés dönt, akkor az abban szereplő olyan szöveg, amely a korábbi alapszabályban nem szerepelt, az egyúttal az alapszabály módosításának is tekintendő, vagyis a közgyűlés ebben az esetben az alapszabály módosításáról is döntött az egységes szerkezetű alapszabály elfogadásakor. A perbeli közgyűlésen lehetőség volt az egységes szerkezetű alapszabály és az abban található módosítások megismerésére is, amit a közgyűlésről készült hangfelvétel is bizonyít. A jelenlévők az egyes napirendi pontok tárgyalása során a határozathozatalok előtt a szükséges információkat megkapták, így az egységes szerkezetű alapszabály tervezetét is, ami tartalmazta az alapszabály módosításait is, erre tekintettel mind az alapszabály módosítás, mind pedig az egységes szerkezetű alapszabály szövegének tervezete is ismert volt, arról a megfelelő tájékoztatás megtörtént. A perbeli közgyűlési meghívó is kifejezetten tartalmazta azt, hogy a közgyűlés napirendi pontjaival kapcsolatos írásbeli előterjesztések, határozati javaslatok az alperes székhelyén megtekinthetők, vagy átvehetők a közgyűlés helyszínén és napján, vagy a megismételt közgyűlés helyén és napján. Nem róható a terhére, ha a felperesek a fenti tájékoztatása ellenére sem éltek a jogaikkal, vagy ha az egyes napirendi pontok tárgyalása során nem olvasták el a nekik átadott egységes szerkezetű alapszabályt. Az I.r. és II.r. felperesek fellebbezési kérelmükben az elsőfokú ítélet helybenhagyását kérték. Előadták, hogy az alperes által hivatkozott hangfelvétel kivonata a május 30-i közgyűlés június 24-én 9 órára kitűzött folytatólagos közgyűlésén készült. Egyébként az egyértelműen azt bizonyítja, hogy a közgyűlési napirendi ponthoz kapcsolódóan alapszabály módosítás, ismertetés, illetőleg jelenlévő részvényesek közötti alapszabály kiosztás nem történt. Fenntartották, hogy a közgyűlési jegyzőkönyv tartalmával összhangban az alapszabály módosítás tervezet és az egységes alapszabály tervezet ismertetésére a közgyűlésen nem került sor. Az elsőfokú eljárásban az alperes nem hivatkozott arra, hogy a II.r. felperes részvényesi, így perbeli legitimációját vitatná, de e hivatkozása is alaptalan. A II.r. felperes a részvénytulajdonosi státuszát az érintett közgyűlések előtt bejelentette, amit korábban az alperes sem vitatott. Az ítélőtábla felhívására a másodfokú eljárás során becsatolt okiratokkal igazolták, hogy már a perbeli rendkívüli közgyűlést megelőzően május 23-tól egyaránt db 1000,-Ft névértékű alperesi részvénnyel rendelkeztek, mely részvényeknek jelenleg is ők a tulajdonosai. A III.r. felperes fellebbezési ellenkérelmet nem terjesztett elő. A fellebbezés nem alapos. A fellebbezés kapcsán az ítélőtábla mindenekelőtt rámutat arra, hogy az elsőfokú ítélet hatályon kívül helyezésének törvényes indoka nem volt, az elsőfokú bíróság az elsőfokú eljárás lényeges szabályainak megsértése nélkül hozta meg a határozatát, amelyet a Pp ban foglaltaknak megfelelően indokolt meg.
6 Az elsőfokú bíróság az érdemi döntés meghozatalához szükséges releváns tényállást alapvetően helytállóan állapította meg, azt az ítélőtábla a másodfokú eljárásban becsatolt iratok alapján az alábbiakkal egészíti ki: - A I.r. és a II. r. felperesek már a perbeli rendkívüli közgyűlést megelőzően május 23-tól egyaránt db 1000,-Ft névértékű alperesi részvénnyel rendelkeztek, mely részvényeknek jelenleg is ők a tulajdonosai. Az elsőfokú bíróság az így kiegészített tényállás alapján az általa lefolytatott bizonyítási eljárásban beszerzett bizonyítékokat a Pp a szerint helyesen, okszerűen, összességükben értékelve a perben releváns tényeket helyesen állapította meg, és abból helytálló jogi következtetést levonva érdemben helytálló döntést hozott. Előrebocsátja az ítélőtábla, hogy a Polgári Törvénykönyvről szóló évi V. törvény hatálybalépésével összefüggő átmeneti és felhatalmazó rendelkezésekről szóló évi CLXXVII. törvény (Ptké.) 12. (1) bekezdése úgy rendelkezik, hogy a Ptk. hatálybalépésekor a cégjegyzékbe bejegyzett gazdasági társaság a Ptk. hatálybalépését követő első létesítő okirat módosítással egyidejűleg köteles a Ptk. rendelkezéseivel összhangban álló továbbműködéséről dönteni, és a legfőbb szervi határozatot a cégbírósághoz benyújtani. A (2) bekezdés értelmében a gazdasági társaságnak a Ptk. rendelkezéseit az (1) bekezdés szerinti döntés időpontjától, ennek hiányában részvénytársaság esetén március 15-től kell alkalmaznia. A Ptké. 9. (4) bekezdése szerint pedig a Ptk. rendelkezéseivel összhangban álló továbbműködés időpontját követően hozott döntéshozó szervi határozatok bírósági felülvizsgálatára a Ptk. rendelkezéseit kell alkalmazani. A konkrét esetben az alperesi társaság a perbeli június 24-án megtartott rendkívüli közgyűlésén döntött a Ptk. hatálya alatti továbbműködésről, ezért a fenti jogszabályhelyek alapján a perbeli közgyűlés megtartására és az ott meghozott közgyűlési határozatok megtámadására még a peres felek által és az elsőfokú bíróság által is helytállóan felhívott a gazdasági társaságokról szóló évi IV. tv. (Gt.) rendelkezései az irányadóak. A Gt. 45. (1) bekezdése szerint a gazdasági társaság bármely tagja (részvényese) kérheti a társaság szervei által hozott határozatok bírósági felülvizsgálatát arra hivatkozással, hogy a határozat e törvény vagy más jogszabály rendelkezéseibe, illetve a társasági szerződésbe ütközik. A Gt. 46. (2) bekezdése szerint a jogsértő határozatot a bíróság hatályon kívül helyezi, míg a (3) bekezdés szerint a jogsértő társasági határozat felülvizsgálata során hozott bírósági határozat hatálya azokra a tagokra (részvényesekre) is kiterjed, akik nem álltak perben. Az alperes a fellebbezésében arra önmagában helytállóan hivatkozott, hogy az elsőfokú bíróság eljárása során nem vizsgálta, hogy a II.r. felperes az alperes részvényesének minősül-e. Az ítélőtábla felhívására azonban a másodfokú eljárásban a II.r. felperes az erre vonatkozó okiratok becsatolásával megfelelően igazolta, hogy a már a perbeli rendkívüli közgyűlést megelőzően május 23-tól 18 db
7 egyenként 1000,-Ft névértékű alperesi részvénnyel rendelkezett, melyeknek jelenleg is ő a tulajdonosa. E II.r. felperesi előadásra, és az általa csatolt okiratokra pedig a fellebbező alperes az ítélőtábla kifejezett erre vonatkozó felhívása ellenére további nyilatkozatott nem tett, ezért az ítélőtábla a csatolt okiratokra tekintettel - Pp (6) bekezdése és 163. (2) bekezdése alapján - tényként állapította meg a II.r. felperes részvényesi minőségét. Ebből következően a részvényesi jogok, ezen belül pedig a társasági határozat bírósági felülvizsgálata kezdeményezésének a joga a II.r. felperest, mint részvényest is megillették a konkrét esetben, míg az I.r. és a III.r. felperes perbeli legitimációját (részvényesi mivoltát) az alperes is elismerte. Az alperes a perbeli június 24-én megtartott rendkívüli közgyűlésén meghozott 2/2014. (06.24.) számú rendkívüli közgyűlési határozattal szállította le az alaptőkéjét forintra. E közgyűlési határozatát azonban utóbb az 1/2015. (12.22.) számú rendkívüli közgyűlési határozatával hatályon kívül helyezte, e határozat szövege szerint a korábbi határozatát visszavonta, hatálytalanította. Mindezek alapján tehát helytállóan állapította meg az elsőfokú bíróság, hogy az alperesnek az utóbb meghozott határozata folytán nincsen, illetve joghatás kiváltására alkalmas módon soha nem is volt a Gt (1) bekezdése k.) pontjában meghatározott olyan érvényes és hatályos közgyűlési határozata, amellyel az alaptőkéjét ,-Ft-ra szállította volna le. Az alperes maga is azt állította valójában, hogy az alaptőkéjének összege változatlanul ,- Ft, vagyis az alaptőkéjének mértéke változatlan, amit az alperes közhiteles cégmásolata is alátámaszt. E tényekhez képest az alperes a jelen perben keresettel támadott 9/2014. (06.24.) számú rendkívüli közgyűlési határozatával elfogadta az alperes olyan tartalmú alapszabály módosítását, illetve a 10/2014. (06.24.) számú rendkívüli közgyűlési határozatával elfogadta az alperes olyan egységes szerkezetű alapszabályát, amelyek IV.7. pontjai egyaránt úgy rendelkeznek, hogy az alperes alaptőkéje az alapszabály aláírásának napján ,-Ft. Tekintettel arra, hogy az alperes alaptőkéjének a közgyűlés általi leszállítására azonban a fent kifejtettek szerint valójában nem is került sor, vagyis az alperes alaptőkéje ténylegesen nem változott, az alperes ezzel ellentétes tartalmú módosított - illetve egységes szerkezetű - alapszabályt elfogadó rendkívüli közgyűlési határozatai jogszabályba, egyúttal az alperes alapszabályába is ütköznek, hiszen az alperes alaptőkéjét nem a valóságnak megfelelően tüntetik fel. Megjegyzi az ítélőtábla, hogy a III.r. felperes helytállóan hivatkozott arra is, hogy a perben keresettel támadott közgyűlési határozatokkal elfogadott alperesi alapszabály módosítása, és az alperes egységes szerkezetű alapszabályának IV/7. és IV/8. pontjai az alaptőke mértékét illetően egymással is ellentétes rendelkezéseket tartalmaznak. Ezek IV.7. pontja szerint ugyanis az alperes alaptőkéje az alapszabály aláírásának napján ,-Ft, míg alapszabály IV/8. pontja szerint az alperes ,- Ft össznévértékű részvényből álló alaptőkéje egyenként 1.000,-Ft, névre szóló, dematerializált részvényből áll.
8 A Gt. 12. (1) bekezdés d.) pontja szerint pedig a társasági szerződésben (alapszabályban) meg kell határozni egyebek mellett a társaság jegyzett tőkéjét, ami irányadó az alaptőke leszállítással járó alapszabály módosításra is. (Gt ) Egy adott gazdasági társaságnak pedig egy adott időpontban - a Gt. 12. (1) bekezdés d.) pontjából valamint 13. -ból következően - kizárólag egy adott mértékű jegyzett tőkéje (alaptőkéje) lehet, fogalmilag kizárt az ennek ellenkezője. Az irányadó tényállásból megállapíthatóan a jelen perben keresettel támadott közgyűlési határozatokkal elfogadott alperesi alapszabály módosítása, és az alperes egységes szerkezetű alapszabályának IV/7. és IV/8. pontjai az alaptőke mértékét illetően egymással is ellentétes rendelkezéseket tartalmaznak. Egymástól eltérő mértékben (összegben) határozzák meg ugyanis az alperes alaptőkéjének a mértékét, ami önmagában véve is jogszabályba, a Gt. felhívott rendelkezéseibe ütközővé teszi az azokat ilyen tartalommal elfogadó rendkívüli közgyűlési határozatokat. Mindezek alapján helytállóan járt el az elsőfokú bíróság, amikor a perbeli rendkívüli közgyűlésen meghozott és keresettel támadott határozatokat a fentiek miatt alapszabályba és jogszabályba ütközőnek minősítette, és emiatt azokat hatályon kívül helyezte. A kifejtettek miatt az ezt meghaladóan előadott felperesi hivatkozásoknak a perbeli közgyűlési határozatokat illetően már érdemi jelentősége nincsen, ezért az elsőfokú ítéletnek az ezzel kapcsolatos további indokolását az ítélőtábla, részben annak szükségtelen, részben pedig annak téves volta miatt mellőzi. Mindezek alapján tehát az alperes keresettel támadott közgyűlési határozatainak a hatályon kívül helyezésére helytállóan került sor. A fellebbezésben előadottak a kifejtettek szerint - az érdemben helyes elsőfokú ítélet megváltoztatására nem adnak alapot. Észlelte ugyanakkor az ítélőtábla, hogy az elsőfokú ítélet rendelkező részének megfogalmazása az alperes fellebbezési érvelésének megfelelően nem egyértelmű ezért azt a rendelkező rész szerint megfelelően pontosította. A fentiekre tekintettel az ítélőtábla az elsőfokú ítéletet csak az egyértelmű megfogalmazás miatt történt szövegezésbeli pontosítás mellett - az indokolás kiegészítésével és módosításával a Pp (2) bekezdése alapján helybenhagyta. Pf.I /2015/8/I. szám